PMIndiaData/PMIndiaSum huggingface dataset:
ബിസാഗിനെ കേന്ദ്ര എം.ഇ.ഐ.ടി.വൈക്കു കീഴില്‍ ബിസാഗ് (എന്‍) ആയി ഉയര്‍ത്തുന്നതിനു മന്ത്രിസഭയുടെ അനുമതി

ഗുജറാത്തിലെ ഭാസ്‌കരാചാര്യ ഇന്‍സ്റ്റിറ്റ്യൂട്ട് ഓഫ് സ്‌പേസ് ആപ്ലിക്കേഷന്‍സ് ആന്‍ഡ് ജിയോ ഇന്‍ഫര്‍മാറ്റിക്‌സി(ബിസാഗ്)നെ കേന്ദ്ര ഇലക്ട്രോണിക്‌സ് ആന്‍ഡ് ഇന്‍ഫര്‍മേഷന്‍ ടെക്‌നോളജി (എം.ഇ.ഐ.ടി.വൈ.) മന്ത്രാലയത്തിനു കീഴില്‍ ഭാസ്‌കരാചാര്യ നാഷണല്‍ ഇന്‍സ്റ്റിറ്റ്യൂട്ട് ഫോര്‍ സ്‌പേസ് ആപ്ലിക്കേഷന്‍സ് ആന്‍ഡ് ജിയോ ഇന്‍ഫര്‍മാറ്റിക്‌സ് [ബിസാഗ് (എന്‍)] ആയി ഉയര്‍ത്തുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. നേട്ടങ്ങള്‍: എ) സേവനങ്ങളുടെ കാര്യക്ഷമതയും നൂതനത്വവും നിലനിര്‍ത്തുന്നതിനായി ബിസാഗില്‍ നിലവിലുള്ള നൈപുണ്യമാര്‍ന്ന മനുഷ്യശക്തി ഇപ്പോഴത്തെ അതേ നിലയില്‍ ദേശീയ തല ഇന്‍സ്റ്റിറ്റ്യൂട്ടിന്റെ ഭാഗമാകും. ബി) വര്‍ധിച്ച തോതിലുള്ള പ്രവര്‍ത്തനങ്ങള്‍ നടപ്പാക്കുന്നതിനു സൗകര്യമൊരുക്കാന്‍ സി) വര്‍ധിച്ച തോതിലുള്ള പ്രവര്‍ത്തനങ്ങള്‍ നടപ്പാക്കുന്നതിനു സൗകര്യമൊരുക്കുന്നതിനും ജി.ഐ.എസ്. പദ്ധതികള്‍ കാര്യക്ഷമതയാര്‍ന്ന രീതിയില്‍ ആരംഭിക്കാനും ഡി) വര്‍ധിച്ച തോതിലുള്ള പ്രവര്‍ത്തനങ്ങള്‍ നടപ്പാക്കുന്നതിനും ഗവേഷണത്തിനും വികസനത്തിനും സാങ്കേതിക വികസനത്തിനും സൗകര്യമൊരുക്കാനും ഇ) സ്‌പേഷ്യല്‍ ഡിസിഷ്യന്‍ സപ്പോര്‍ട്ട് സംവിധാനങ്ങള്‍ വഴി വികസന ആസൂത്രണത്തിനും സദ്ഭരണത്തിനും സൗകര്യമൊരുക്കാനും പശ്ചാത്തലം നിലവില്‍ ഗുജറാത്തിലെ ഗാന്ധിനഗറിലുള്ള ബിസാഗ് ഗുജറാത്ത് ഗവണ്‍മെന്റിന്റെ ശാസ്ത്ര, സാങ്കേതിക വകുപ്പിനു കീഴിലുള്ള സംസ്ഥാനതല ഏജന്‍സിയാണ്. അഹമ്മദാബാദ് ചാരിറ്റി കമ്മീഷണര്‍ക്കു കീഴില്‍ റജിസ്റ്റര്‍ ചെയ്ത സൊസൈറ്റിയും ട്രസ്റ്റുമാണ് ഇത്. ഭരണസമിതിയുടെ അധ്യക്ഷസ്ഥാനത്തു ഗുജറാത്ത് ഗവണ്‍മെന്റ് ചീഫ് സെക്രട്ടറിയാണ്. സമഗ്ര വികസനത്തിനായുള്ള ആധുനിക കാലത്തെ ആസൂത്രണത്തിനു തീരുമാനം കൈക്കൊള്ളുന്നതിനു സുതാര്യവും കാര്യക്ഷമവും ചെലവു കുറഞ്ഞതുമായ സംവിധാനം ഉണ്ടായിരിക്കണമെന്ന തത്വശാസ്ത്രത്തില്‍ അധിഷ്ഠിതമാണ് അതിന്റെ പ്രമാണം. ഇതില്‍ ജനപങ്കാളിത്തത്തെ പ്രോല്‍സാഹിപ്പിക്കുകയും തുല്യതയാര്‍ന്ന വികസനം ഉറപ്പാക്കുകയും ചെയ്യുന്ന വൈവിധ്യമാര്‍ന്ന അറിവ് ഉള്‍പ്പെടുന്നു. ബഹിരാകാശ സാങ്കേതിക വിദ്യകളുടെ(വിശേഷിച്ച് സ്‌പേസ് ബേസ്ഡ് റിമോട്ട് സെന്‍സിങ് സാങ്കേതിക വിദ്യ)യുടെയും ഉപഗ്രഹാധിഷ്ഠിത ആശയ വിനിമയത്തിന്റെയും ജിയോ-ഇന്‍ഫര്‍മാറ്റിക്‌സിന്റെയും പ്രയോഗം സാമൂഹിക-സാമ്പത്തിക വികാസത്തിനു ഗണ്യമായ സംഭാവന അര്‍പ്പിച്ചിട്ടുണ്ട്. ഇതൊരു പുതിയ സ്ഥാപനമല്ല എന്നതിനാലും നിലവില്‍ സംസ്ഥാന ഗവണ്‍മെന്റിനു കീഴിലുള്ള ഒരു സ്ഥാപനത്തെ കേന്ദ്ര സര്‍ക്കാരിനു കീഴിലുള്ള സ്ഥാപനമായി ഉയര്‍ത്തുകയാണ് എന്നതിനാലും എ.ഇ.ഐ.ടി.വൈ. താഴെ പറയുന്ന നടപടികള്‍ കൈക്കൊണ്ടു. 1. ശുപാര്‍ശ അവലോകനം ചെയ്യുന്നതിനായി എം.ഇ.ഐ.ടി.വൈ. സെക്രട്ടറി ചെയര്‍മാനും ഖനി, ശാസ്ത്ര സാങ്കേതിക മന്ത്രാലയ പ്രതിനിധികളും ഭൗമശാസ്ത്ര മന്ത്രാലയം മുന്‍ സെക്രട്ടറിയും അംഗങ്ങളുമായ വിദഗ്ധ സമിതിയെ നിയോഗിച്ചു. 2. സി.ഇ.ഇ. ശുപാര്‍ശ, വിലയിരുത്തല്‍ സമിതിയായ കമ്മിറ്റി ഓണ്‍ എസ്റ്റാബ്ലിഷ്‌മെന്റ് എക്‌സ്‌പെന്‍ഡിച്ചറി(സി.ഇ.ഇ.)ന്റെ പരിഗണനയ്ക്കു വെച്ചു. ധന മന്ത്രാലയത്തിനു കീഴിലുള്ള ധനവ്യയ വകുപ്പ് സെക്രട്ടറിയുടെ അധ്യക്ഷതയില്‍ 2019 ഓഗസ്റ്റ് ആറിനു സി.ഇ.ഇ. യോഗം നടത്തി. നിതി ആയോഗ്, ധന മന്ത്രാലയം, ശാസ്ത്ര-സാങ്കേതിക വകുപ്പ് പ്രതിനിധികള്‍ പങ്കെടുത്തു. സി.ഇ.ഇ. നിര്‍ദേശം അംഗീകരിച്ചു.
പ്രധാനമന്ത്രി ശ്രീ. നരേന്ദ്ര മോദി ഇസ്രായേല്‍ പ്രധാനമന്ത്രിയുമായി ടെലഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്നലെ വൈകിട്ട് ഇസ്രായേല്‍ പ്രധാനമന്ത്രി ബഹുമാനപ്പെട്ട ശ്രീ. ബെഞ്ചമിന്‍ നെതന്യാഹുവുമായി ടെലഫോണില്‍ സംസാരിച്ചു. ഉഭയകക്ഷി ബന്ധത്തിലെ ശ്രദ്ധേയമായ പുരോഗതി നേതാക്കള്‍ അവലോകനം ചെയ്തു. കോവിഡ്-19 പകര്‍ച്ചവ്യാധി സംബന്ധിച്ച ആഗോള സാഹചര്യം സംബന്ധിച്ച വീക്ഷണങ്ങള്‍ ഇരുവരും കൈമാറി.
കലാഷ്‌നിക്കോവ് അസോള്‍ട്ട് റൈഫിള്‍ ഉല്‍പാദനത്തിനായുള്ള റഷ്യ-ഇന്ത്യ സംയുക്ത സംരംഭത്തിന്റെ ഉദ്ഘാടനത്തോടനുബന്ധിച്ചുള്ള ഔദ്യോഗിക ചടങ്ങില്‍ പങ്കെടുക്കുന്ന പ്രതിനിധികള്‍ക്കും അതിഥികള്‍ക്കമുള്ള റഷ്യന്‍ ഫെഡറേഷന്‍ പ്രസിഡന്റ് ബഹുമാനപ്പെട്ട ശ്രീ. വ്‌ളാദിമിര്‍ പുടിന്റെ സന്ദേശത്തിന്റെ പരിഭാഷ

സുഹൃത്തുക്കളേ, കലാഷ്‌നിക്കോവ് അസോള്‍ട്ട് റൈഫിള്‍ ഉല്‍പാദനത്തിനായുള്ള റഷ്യ-ഇന്ത്യ സംയുക്ത സംരംഭത്തിന്റെ ഉദ്ഘാടന ചടങ്ങിലേക്കു നിങ്ങളെ ഞാന്‍ സ്വാഗതം ചെയ്യുന്നു. റഷ്യയും ഇന്ത്യയും തമ്മിലുള്ള സവിശേഷമായ ബന്ധത്തിലെ പ്രധാനപ്പെട്ട മേഖലകളാണ് സൈനിക, സാങ്കേതിക രംഗങ്ങളിലെ സഹകരണം. ഏഴു ദശാബ്ദത്തിലേറെയായി, ആശ്രയിക്കാവുന്നതും മേന്‍മയേറിയതുമായ യുദ്ധോപകരണങ്ങളും സംവിധാനങ്ങളും ഞങ്ങള്‍ സഹോദര രാഷ്ട്രമായ ഇന്ത്യക്കു നല്‍കിവരികയാണ്. ഞങ്ങളുടെ രാജ്യത്തുനിന്നുള്ള സഹായം ഉപയോഗപ്പെടുത്തി 170 സൈനിക, വ്യാവസായിക സംവിധാനങ്ങള്‍ ഇന്ത്യയില്‍ കെട്ടിപ്പടുത്തുവരികയാണ്. പുതിയ സംയുക്ത സംരംഭം വഴി കലാഷ്‌നിക്കോവ് അസോള്‍ട്ട് റൈഫിളിന്റെ ഏറ്റവും പുതിയ 200 സീരീസ് ഉല്‍പാദിപ്പിക്കപ്പെടുകയും ഉല്‍പാദനം തീര്‍ത്തും പ്രാദേശികവല്‍ക്കരിക്കപ്പെടുകയും ചെയ്യും. ഇതോടെ, നൂതന റഷ്യന്‍ സാങ്കേതികവിദ്യ ഉപയോഗപ്പെടുത്തിക്കൊണ്ട് ഈ ഇനത്തില്‍ പെടുന്ന ചെറുകിട ആയുധങ്ങള്‍ സ്വന്തമാക്കുക എന്ന ദേശീയ സുരക്ഷാ ഏജന്‍സികളുടെ ആവശ്യം നിറവേറ്റാന്‍ ഇന്ത്യന്‍ പ്രതിരോധ-വ്യാവസായിക മേഖലയ്ക്ക് അവസരം ലഭിക്കും. കഴിഞ്ഞ ഒക്ടോബറില്‍ നടത്തിയ ഔദ്യോഗിക ഇന്ത്യാ സന്ദര്‍ശനത്തിനിടെ ഞാനും ഇന്ത്യന്‍ പ്രധാനമന്ത്രിയും എന്റെ സുഹൃത്തുമായ ശ്രീ. മോദിയും ചേര്‍ന്നാണ് കലാഷ്‌നിക്കോവ് ഇന്ത്യയില്‍ ഉല്‍പാദിപ്പിക്കുന്നതു സംബന്ധിച്ച കരാറില്‍ എത്തിച്ചേര്‍ന്നത്. ഗവണ്‍മെന്റുകള്‍ തമ്മിലുള്ള പ്രസ്തുത കരാര്‍ പെട്ടെന്നുതന്നെ തയ്യാറാക്കപ്പെടുകയും ഒപ്പുവെക്കപ്പെടുകയും ചെയ്തു. ഈ പദ്ധതി സമയബന്ധിതമായി നടപ്പാക്കാന്‍ പ്രവര്‍ത്തിച്ച റഷ്യന്‍, ഇന്ത്യന്‍ വിദഗ്ധര്‍ക്കെല്ലാം ഞാന്‍ നന്ദി അറിയിക്കുന്നു. പുതിയ സംരംഭം പ്രവര്‍ത്തനം ആരംഭിക്കുന്നത് ഇന്ത്യയുടെ പ്രതിരോധ ശേഷി ശക്തമാക്കാനും ദേശീയ സമ്പദ്‌വ്യവസ്ഥയുടെ ശാസ്ത്രീയവും വ്യാവസായികവുമായ അടിത്തറയുടെ മുന്നേറ്റത്തിന് ആക്കംകൂട്ടാനും സഹായകമാകുമെന്നും യോഗ്യമായ തൊഴില്‍സേനയ്ക്കു പുതിയ തൊഴിലവസരങ്ങള്‍ പ്രദാനം ചെയ്യുമെന്നും വിദഗ്ധ വിദ്യാഭ്യാസത്തിനും വ്യക്തികളുടെ പരിശീലനത്തിനും പ്രോല്‍സാഹനമേകുമെന്നും എനിക്കു ബോധ്യമുണ്ട്. ഈ പദ്ധതി ഇരു രാജ്യങ്ങളും തമ്മിലുള്ള സൗഹൃദത്തിന്റെയും സൃഷ്ടിപരമായ സഹകരണത്തിന്റെയും മറ്റൊരു അടയാളമായിത്തീരും. ഞാന്‍ എല്ലാവര്‍ക്കും വിജയവും നന്‍മയും നേരുന്നു.
മുന് ഫ്രാന്സ് പ്രസിഡന്റ് നിക്കോളാസ് സര്ക്കോസി പ്രധാനമന്ത്രിയെ സന്ദര്ശിക്കുന്നു

മുന് ഫ്രാന്സ് പ്രസിഡന്റ് നിക്കോളാസ് സര്ക്കോസി ന്യൂഡല്ഹിയില് ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. തന്റെ ഏറ്റവും പുതിയ പുസ്തകത്തിന്റെ വിജയത്തില് ശ്രീ. സര്ക്കോസിയെ പ്രധാനമന്ത്രി അഭിനന്ദിച്ചു. പാരീസ്, പത്താന്കോട്ട്, ബ്രസ്സല്സ്സ്, ലോകത്തെ മറ്റ് ഭാഗങ്ങള് എന്നിവിടങ്ങളില് അടുത്തിടെ നടന്ന ഭീകരാക്രമണങ്ങളെ പ്രധാനമന്ത്രിയും ശ്രീ.സര്ക്കോസിയും അപലപിച്ചു. ഭീകരത എന്ന വിപത്തിനെതിരെ ആഗോള സമൂഹത്തിന്റെ മൂര്ത്തമായ നടപടി ആവശ്യമാണെന്ന് ഇരുവരും പറഞ്ഞു. പാരീസില് കഴിഞ്ഞ വര്ഷം നടന്ന കാലാവസ്ഥ ഉച്ചകോടിയുടെ വിജയത്തില് ഇന്ത്യ വഹിച്ച പങ്കിന് ശ്രീ. സര്ക്കോസി പ്രധാനമന്ത്രി ശ്രീ. നരേന്ദ്ര മോദിയെ അഭിനന്ദിച്ചു.
ബാലിയിലെ ജി-20 ഉച്ചകോടിയുടെ സമാപന സമ്മേളനത്തിൽ പ്രധാനമന്ത്രി ശ്രീ നരേന്ദ്ര മോദിയുടെ പരാമർശങ്ങൾ

ശ്രേഷ്ഠരേ ! സുഹൃത്തുക്കളേ , എന്റെ സുഹൃത്ത് പ്രസിഡന്റ് ജോക്കോവിയെ ഒരിക്കൽ കൂടി അഭിനന്ദിക്കാൻ ഞാൻ ആഗ്രഹിക്കുന്നു. ഈ ദുഷ്‌കരമായ വേളയിലും ജി-20-ന് അദ്ദേഹം കാര്യക്ഷമമായ നേതൃത്വം നൽകി. ബാലി പ്രഖ്യാപനം അംഗീകരിച്ചതിന് ജി-20 സമൂഹത്തെയും ഞാൻ അഭിനന്ദിക്കുന്നു. ജി-20 പ്രസിഡൻസി കാലത്ത് ഇന്തോനേഷ്യയുടെ പ്രശംസനീയമായ സംരംഭങ്ങൾ മുന്നോട്ട് കൊണ്ടുപോകാൻ ഇന്ത്യ ശ്രമിക്കും. ഈ വിശുദ്ധ ദ്വീപായ ബാലിയിൽ ജി-20 പ്രസിഡൻസിയുടെ ഉത്തരവാദിത്തം ഞങ്ങൾ ഏറ്റെടുക്കുന്നത് ഇന്ത്യയെ സംബന്ധിച്ചിടത്തോളം വളരെ ശുഭകരമായ ഒരു യാദൃശ്ചികതയാണ്. ഇന്ത്യയും ബാലിയും തമ്മിൽ പഴക്കാം ചെന്ന ബന്ധമുണ്ട്. ശ്രേഷ്ഠരേ ! ഭൗമരാഷ്ട്രീയ പിരിമുറുക്കങ്ങൾ, സാമ്പത്തിക മാന്ദ്യം, ഭക്ഷ്യ-ഊർജ്ജ വിലകൾ, മഹാമാരിയുടെ ദീർഘകാല ദൂഷ്യഫലങ്ങൾ എന്നിവ ലോകത്തെ ഒരേസമയം അള്ളിപ്പിടിക്കുന്ന വേളയിലാണ് ഇന്ത്യ ജി-20-ന്റെ ചുമതല ഏറ്റെടുക്കുന്നത്. ഇത്തരമൊരു സമയത്ത് ലോകം പ്രതീക്ഷയോടെയാണ് ജി-20യെ ഉറ്റുനോക്കുന്നത്. ഇന്ന്, ഇന്ത്യയുടെ ജി-20 അധ്യക്ഷസ്ഥാനം എല്ലാവരേയും ഉൾക്കൊള്ളുന്നതും, ഉത്‌കര്‍ഷേച്ഛ നിറഞ്ഞതും, നിർണ്ണായകവും പ്രവർത്തനാധിഷ്ഠിതവുമാകുമെന്ന് ഞാൻ ഉറപ്പ് നൽകാൻ ആഗ്രഹിക്കുന്നു. ശ്രേഷ്ഠരേ ! അടുത്ത ഒരു വർഷത്തിനുള്ളിൽ, പുതിയ ആശയങ്ങൾ വിഭാവനം ചെയ്യുന്നതിനും കൂട്ടായ പ്രവർത്തനങ്ങൾ ത്വരിതപ്പെടുത്തുന്നതിനുമുള്ള ഒരു മുഖ്യ ചാലക ശക്തിയായി ജി -20 ആഗോളതലത്തിൽ പ്രവർത്തിക്കുന്നുവെന്ന് ഉറപ്പാക്കാൻ ഞങ്ങൾ ശ്രമിക്കും. പ്രകൃതി വിഭവങ്ങളുടെ മേലുള്ള ഉടമസ്ഥാവകാശ ബോധം ഇന്ന് സംഘർഷങ്ങൾക്ക് കാരണമാവുകയും പരിസ്ഥിതിയുടെ ദുരവസ്ഥയുടെ പ്രധാന കാരണമായി മാറുകയും ചെയ്യുന്നു. ഗ്രഹത്തിന്റെ സുരക്ഷിതമായ ഭാവിക്ക്, ട്രസ്റ്റിഷിപ്പ് അതായതു ഊരായ്മ അഥവാ കാര്യനിര്‍വ്വാഹകത്വം എന്ന ബോധം ഇതിന് പരിഹാരമാണ്. ലൈഫ്, അതായത് ‘ലൈഫ് സ്റ്റൈൽ ഫോർ എൻവയോൺമെന്റ്’ എന്ന കാമ്പെയ്‌ന് ഇതിന് വലിയ സംഭാവന നൽകാൻ കഴിയും. സുസ്ഥിരമായ ജീവിതശൈലി ഒരു ബഹുജന പ്രസ്ഥാനമാക്കുക എന്നതാണ് ഇതിന്റെ ലക്ഷ്യം. ശ്രേഷ്ഠരേ ! വികസനത്തിന്റെ നേട്ടങ്ങൾ സാർവത്രികവും എല്ലാവരെയും ഉൾക്കൊള്ളുന്നതാണ് ഇന്നത്തെ ആവശ്യം. വികസനത്തിന്റെ നേട്ടങ്ങൾ എല്ലാ മനുഷ്യരിലേക്കും അനുകമ്പയോടും ഐക്യദാർഢ്യത്തോടും കൂടി നാം എത്തിക്കണം. സ്ത്രീകളുടെ പങ്കാളിത്തമില്ലാതെ ആഗോള വികസനം സാധ്യമല്ല. നമ്മുടെ ജി-20 അജണ്ടയിൽ പോലും സ്ത്രീകൾ നയിക്കുന്ന വികസനത്തിന് മുൻഗണന നൽകണം. സമാധാനവും സുരക്ഷിതത്വവും ഇല്ലെങ്കിൽ, നമ്മുടെ ഭാവി തലമുറകൾക്ക് സാമ്പത്തിക വളർച്ചയോ സാങ്കേതിക നൂതനത്വമോ പ്രയോജനപ്പെടുത്താൻ കഴിയില്ല. ജി-20 സമാധാനത്തിനും ഐക്യത്തിനും അനുകൂലമായ ശക്തമായ സന്ദേശം നൽകേണ്ടതുണ്ട്. ഈ മുൻ‌ഗണനകളെല്ലാം ഇന്ത്യയുടെ ജി-20 അധ്യക്ഷപദവിയുടെ പ്രമേയത്തിൽ പൂർണ്ണമായും ഉൾക്കൊള്ളുന്നു – “ഒരു ഭൂമി, ഒരു കുടുംബം, ഒരു ഭാവി”. ശ്രേഷ്ഠരേ ! ഓരോ ഇന്ത്യക്കാരനും ജി-20 പ്രസിഡന്റ് സ്ഥാനം ഏറ്റെടുക്കുന്നത് അഭിമാനകരമായ അവസരമാണ്. നമ്മുടെ രാജ്യത്തെ വിവിധ നഗരങ്ങളിലും സംസ്ഥാനങ്ങളിലും ഞങ്ങൾ ജി-20 യോഗങ്ങൾ സംഘടിപ്പിക്കും. ഞങ്ങളുടെ അതിഥികൾക്ക് ഇന്ത്യയുടെ അതിശയകരമായ വൈവിധ്യം, ഉൾക്കൊള്ളുന്ന പാരമ്പര്യങ്ങൾ, സാംസ്കാരിക സമൃദ്ധി എന്നിവയുടെ പൂർണ്ണമായ അനുഭവം ലഭിക്കും. ‘ജനാധിപത്യത്തിന്റെ മാതാവ്’ എന്ന ഇന്ത്യയിലെ അതുല്യമായ ഈ ആഘോഷത്തിൽ നിങ്ങളെല്ലാവരും പങ്കെടുക്കണമെന്ന് ഞങ്ങൾ ആഗ്രഹിക്കുന്നു. നാം ഒരുമിച്ച് ജി-20-നെ ആഗോള മാറ്റത്തിന് ഉത്തേജകമാക്കും. വളരെയധികം നന്ദി! –ND–
സുസ്ഥിര നഗരവികസനത്തിന് സാങ്കേതിക സഹകരണത്തിനായി ഇന്ത്യയും ഫ്രാന്‍സും തമ്മില്‍ ഒപ്പുവെച്ച കരാറിന് കേന്ദ്ര മന്ത്രിസഭയുടെ അംഗീകാരം

സുസ്ഥിര നഗര വികസനത്തിന് സഹകരിക്കുന്നതിന് ഈ വര്‍ഷം മാര്‍ച്ചില്‍ (2018 മാര്‍ച്ച്) ഇന്ത്യയും ഫ്രാന്‍സും തമ്മില്‍ ഒപ്പുവെച്ച കരാര്‍ പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം വിലയിരുത്തി. അഞ്ചു വര്‍ഷത്തേക്കാണ് കരാര്‍ ഒപ്പുവെച്ചിരിക്കുന്നത്. വിശദാംശങ്ങള്‍ സ്മാര്‍ട്ട് സിറ്റികളുടെ വികസനം, നഗരങ്ങളിലെ വന്‍കിട ഗതാഗത സംവിധാനങ്ങളുടെ വികസനം, നഗരങ്ങളിലേക്കുള്ള കുടിയേറ്റവും സൗകര്യങ്ങളും (കുടിവെള്ള വിതരണം, അഴുക്കുചാല്‍ സംവിധാനം), ഖര മാലിന്യങ്ങള്‍ കൈകാര്യം ചെയ്യലും നിര്‍മ്മാര്‍ജ്ജനവും, ഭൂമി നികത്തലിന് പരിഹാര മാര്‍ഗ്ഗങ്ങള്‍, ആദായമില്ലാത്ത ജലം, ജല പുനരുപയോഗവും പുനഃചംക്രമണവും, സാങ്കേതിക വിദ്യാ കൈമാറ്റം, കൃത്രിമ റീചാര്‍ജ്ജിലൂടെ ജല സംരംക്ഷണം, വര്‍ത്തുള സമ്പദ് വ്യവസ്ഥ, വന്‍കിട ഭവന പദ്ധതികള്‍, ഗ്രീന്‍ ഹൗസിംഗ്, നഗര ആസൂത്രണം, പൈതൃകം, മാനവ വിഭവ വികസനം, ശേഷി കെട്ടിപ്പടുക്കല്‍ എന്നിങ്ങനെ ഇരു രാജ്യങ്ങളും അംഗീകരിച്ച മേഖലകളില്‍ സാങ്കേതിക സഹകരണം പ്രോത്സാഹിപ്പിക്കുകയാണ് കരാറിന്റെ ലക്ഷ്യം. നടപ്പാക്കല്‍ രീതി കരാറിന്റെ ചട്ടക്കൂടിനുള്ളില്‍ നിന്നുകൊണ്ട് പ്രവര്‍ത്തനങ്ങള്‍ക്ക് രൂപം നല്‍കാനും നടപ്പിലാക്കാനുമായി ഒരു സംയുക്ത പ്രവര്‍ത്തക ഗ്രൂപ്പിന് രൂപം നല്‍കും. വര്‍ഷത്തില്‍ ഒരിക്കല്‍ ഈ ഗ്രൂപ്പ് യോഗം ചേരും. ഒരു വര്‍ഷം ഇന്ത്യയിലാണെങ്കില്‍ അടുത്ത വര്‍ഷം ഫ്രാന്‍സിലായിരിക്കും യോഗം ചേരുക. സ്വാധീനം സുസ്ഥിര നഗര വികസന മേഖലയില്‍ ഇരുരാജ്യങ്ങള്‍ക്കുമിടയില്‍ സഹകരണം പ്രോത്സാഹിപ്പിക്കാന്‍ ഈ കരാര്‍ സഹായിക്കും. ഗുണഭോക്താക്കള്‍ സ്മാര്‍ട്ട് സിറ്റികളുടെ വികസനം, നഗരങ്ങളിലെ വന്‍കിട ഗതാഗത സംവിധാനങ്ങളുടെ വികസനം, നഗരങ്ങളിലേക്കുള്ള കുടിയേറ്റവും സൗകര്യങ്ങളും (കുടിവെള്ള വിതരണം, അഴുക്കുചാല്‍ സംവിധാനം), ഖര മാലിന്യങ്ങള്‍ കൈകാര്യം ചെയ്യലും നിര്‍മ്മാര്‍ജ്ജനവും, ഭൂമി നികത്തലിന് പരിഹാര മാര്‍ഗ്ഗങ്ങള്‍, ഖര മാലിന്യ നിര്‍മ്മാര്‍ജ്ജനവും സംസ്‌കരണവും, താങ്ങാവുന്ന ഭവനങ്ങള്‍, മാലിന്യ സംസ്‌കരണം, നഗരങ്ങളിലെ പരിസ്ഥിതിയും പൈതൃകവും സംരക്ഷിക്കല്‍ എന്നീ മേഖലകളില്‍ തൊഴിലവസരങ്ങള്‍ സൃഷ്ടിക്കാന്‍ ഈ കരാറിനാവും.
ജി-സാറ്റ് വിക്ഷേപണത്തിനുള്ള ഒരുക്കങ്ങള്ക്ക്  കേന്ദ്ര മന്ത്രിസഭയുടെ അനുമതി

ജി-സാറ്റ്-II ബഹിരാകാശ വാഹനത്തിന്റെ വിക്ഷേപണ ഒരുക്കങ്ങള്ക്കാ്യുള്ള ചെലവായ 1117 കോടി രൂപയ്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്ന് മന്ത്രിസഭായോഗം അംഗീകാരം നല്കിോ. ഈ വര്ഷം് അവസാനത്തോടെയാണ് ജി-സാറ്റ്-II ന്റെ വിക്ഷേപണം നടക്കുക ഉപഗ്രഹത്തിന്റെ ഭാരം 5600 കിലോഗ്രാം ആയതിനാല്‍ വിക്ഷേപണ വാഹനം രാജ്യത്തിന് പുറത്ത് നിന്നാണ് വാങ്ങേണ്ടത്. ഉപഗ്രഹം ഉപയോഗിച്ച് ഗ്രാമീണ വാര്ത്താോ വിനിമയ സൗകര്യങ്ങള്‍ മെച്ചപ്പെടുത്തുകയാണ് ലക്ഷ്യം. ഗ്രാമങ്ങളില്‍ 10 ജി.ബി.പി.എസ്. ശേഷിയുള്ള ബ്രോഡ്ബാന്റ് കണക്ടിവിറ്റി ലഭ്യമാക്കുന്നതിന് ഇത് വഴി സാധിക്കും.
പ്രധാനമന്ത്രി ഗരീബ് കല്യാൺ അന്ന യോജനയെക്കുറിച്ചുള്ള സബ്ക വികാസ് മഹാ ക്വിസിൽ പങ്കെടുക്കാൻ പ്രധാനമന്ത്രി ആളുകളെ ക്ഷണിച്ചു

പ്രധാനമന്ത്രി ഗരീബ് കല്യാൺ അന്ന യോജനയെക്കുറിച്ചുള്ള സബ്ക വികാസ് മഹാ ക്വിസിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യർത്ഥിച്ചു. മികച്ച ഭരണ സംരംഭങ്ങളുടെ ഒരു പരമ്പര ഉൾക്കൊള്ളുന്ന രസകരമായ ഒരു ക്വിസ് ഇതാണെന്ന് പ്രധാനമന്ത്രി മോദി പറഞ്ഞു. MyGovIndia യുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു; "ഇത് നല്ല ഭരണ സംരംഭങ്ങളുടെ ഒരു പരമ്പര ഉൾക്കൊള്ളുന്ന രസകരമായ ഒരു ക്വിസ് ആണ്. #SabkaVikasMahaQuiz-ൽ പങ്കെടുക്കുകയും എല്ലാവരെയും ഉൾക്കൊള്ളുന്ന വികസനത്തിനായുള്ള നമ്മുടെ കൂട്ടായ അന്വേഷണത്തെ ശക്തിപ്പെടുത്തുകയും ചെയ്യുക."
ഉത്തർപ്രദേശിലെ പി എം  ഗരീബ് കല്യാൺ അന്ന യോജനയുടെ ഗുണഭോക്താക്കളുമായി പ്രധാനമന്ത്രി ആഗസ്റ്റ് 5 ന്  സംവദിക്കും

പ്രധാനമന്ത്രി ശ്രീ നരേന്ദ്ര മോദി ഉത്തർപ്രദേശിലെ പ്രധാനമന്ത്രി ഗരീബ് കല്യാൺ അന്ന യോജനയുടെ ഗുണഭോക്താക്കളുമായി 2021 ആഗസ്റ്റ് 5 ന് ഉച്ചയ്ക്ക് 1 മണിക്ക് വീഡിയോ കോൺഫറൻസിംഗ് വഴി സംവദിക്കും. ഉത്തർപ്രദേശ് 2021 ഓഗസ്റ്റ് 5 ന് പ്രധാനമന്ത്രി ഗരീബ് കല്യാൺ യോജന ദിനമായി ആഘോഷിക്കും. പദ്ധതിയുടെ ആനുകൂല്യങ്ങൾ പ്രയോജനപ്പെടുത്തുന്നതിൽ നിന്ന് ഒരു ഗുണഭോക്താവിനെയും ഒഴിവാക്കുന്നില്ലെന്ന് ഉറപ്പുവരുത്തുന്നതിനായി സംസ്ഥാനത്തുടനീളം വിപുലമായ ബോധവൽക്കരണ പരിപാടി ആരംഭിക്കും. സംസ്ഥാനത്തെ ഏതാണ്ട് 15 കോടി ഗുണഭോക്താക്കൾക്ക് പ്രധാനമന്ത്രി ഗരീബ് കല്യാൺ അന്ന യോജന വഴി സൗജന്യമായി റേഷൻ ലഭിക്കുന്നു. സംസ്ഥാനത്തെ ഏകദേശം 80,000 ന്യായവില കടകൾ പദ്ധതിയുടെ ഗുണഭോക്താക്കൾക്ക് ഭക്ഷ്യധാന്യങ്ങൾ വിതരണം ചെയ്യുന്നുണ്ട്. ഉത്തർപ്രദേശ് മുഖ്യമന്ത്രി ശ്രീ യോഗി ആദിത്യനാഥും ചടങ്ങിൽ പങ്കെടുക്കും.
യുകെയുടെ റോയൽ ഗോൾഡ് മെഡൽ 2022 ലഭിച്ചതിൽ ശ്രീ ബാലകൃഷ്ണ ദോഷിയെ പ്രധാനമന്ത്രി അഭിനന്ദിച്ചു

പ്രധാനമന്ത്രി ശ്രീ നരേന്ദ്ര മോദി വിശിഷ്ട വാസ്തുശില്പി ശ്രീ ബാലകൃഷ്ണ ദോഷിയുമായി സംവദിക്കുകയും 2022 ലെ റോയൽ ഗോൾഡ് മെഡൽ ലഭിച്ചതിന് അഭിനന്ദിക്കുകയും ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു; "വിശിഷ്‌ട വാസ്തുശില്പിയായ ശ്രീ ബാലകൃഷ്ണ ദോഷി ജിയോട് സംസാരിക്കുകയും 2022-ലെ റോയൽ ഗോൾഡ് മെഡൽ ലഭിച്ചതിന് അദ്ദേഹത്തെ അഭിനന്ദിക്കുകയും ചെയ്തു. വാസ്തുവിദ്യയുടെ ലോകത്തിന് അദ്ദേഹം മഹത്തായ നൽകിയ സംഭാവനകളാണ് നൽകിയിട്ടുള്ളത് . അദ്ദേഹത്തിന്റെ സൃഷ്ടികൾ അതിന്റെ സർഗ്ഗാത്മകതയ്ക്കും അതുല്യതയ്ക്കും വൈവിധ്യമാർന്ന സ്വഭാവത്തിനും ആഗോളതലത്തിൽ ആദരിക്കപ്പെടുന്നു.."
വിഭജനകാലത്ത് ജീവൻ വെടിഞ്ഞ എല്ലാവർക്കും പ്രധാനമന്ത്രി ആദരാഞ്ജലികൾ അർപ്പിച്ചു

വിഭജന ഭീതിയുടെ അനുസ്മരണ ദിനത്തോടനുബന്ധിച്ച് വിഭജന വേളയിൽ ജീവൻ നഷ്ടപ്പെട്ട എല്ലാവർക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി അർപ്പിച്ചു. ട്വീറ്റിൽ പ്രധാനമന്ത്രി പറഞ്ഞു; "ഇന്ന്, വിഭജനഭീതിയുടെ അനുസ്മരണ ദിനത്തിൽ, വിഭജനകാലത്ത് ജീവൻ നഷ്ടപ്പെട്ട എല്ലാവർക്കും ഞാൻ ആദരാഞ്ജലികൾ അർപ്പിക്കുന്നു, ഒപ്പം നമ്മുടെ ചരിത്രത്തിലെ ആ ദാരുണമായ കാലഘട്ടത്തിൽ ദുരിതമനുഭവിച്ച എല്ലാവരുടെയും സഹിഷ്ണുതയെയും ധീരതയെയും അഭിനന്ദിക്കുന്നു."
മ്യാന്‍മറിലെ യാമെത്തിനിലുള്ള വനിതാ പൊലീസ് പരിശീലന കേന്ദ്രത്തിന്റെ നവീകരണത്തിനായി ഒപ്പുവെച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം

മ്യാന്‍മറിലെ യാമെത്തിനിലുള്ള വനിതാ പൊലീസ് പരിശീലന കേന്ദ്രത്തിന്റെ നവീകരണത്തിനായി ഇന്ത്യയും മ്യാന്‍മറും തമ്മില്‍ ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. 2017 സെപ്റ്റംബര്‍ 6 നാണ് ധാരണാപത്രം ഒപ്പുവെച്ചത്. ഇന്ത്യാ ഗവണ്‍മെന്റിന്റെ സാങ്കേതിക, സാമ്പത്തിക സഹായത്തോടെ മ്യാന്‍മാര്‍ പൊലീസിന്റെ കാര്യക്ഷമത വര്‍ദ്ധിപ്പിക്കുന്നതിന് യാമെത്തിനിലുള്ള വനിതാ പൊലീസ് പരിശീലന കേന്ദ്രം നവീകരിക്കുന്നതിനാണ് ധാരണാപത്രം ലക്ഷ്യമിടുന്നത്.
പ്രധാനമന്ത്രി വാരാണസി സന്ദര്‍ശിക്കും ; നിരവധി വികസന പദ്ധതികള്‍ക്ക് തുടക്കം കുറിക്കും

പ്രധാനമന്ത്രി ശ്രീ. നരേന്ദ്ര മോദി നാളെയും മറ്റന്നാളും (സെപ്റ്റംബര്‍ 22, 23) തന്റെ ലോക്‌സഭ മണ്ഡലമായ വാരാണസി സന്ദര്‍ശിക്കും. അടിസ്ഥാന സൗകര്യങ്ങള്‍, റെയില്‍വെ, ടെക്‌സ്റ്റൈല്‍സ്, സാമ്പത്തിക സംശ്ലേഷണം, പരിസ്ഥിതി, ശുചിത്വം, മൃഗ സംരക്ഷണം, സാംസ്‌കാരികം, ആത്മീയത തുടങ്ങി വ്യത്യസ്തമായ മേഖലകളിലെ പരിപാടികളില്‍ പ്രധാനമന്ത്രി സംബന്ധിക്കും. ബദ്‌ലാ ലാല്‍പൂരില്‍ പ്രധാനമന്ത്രി ദീന്‍ ദയാല്‍ ഹസ്തകല സംകൂല്‍ രാഷ്ട്രത്തിന് സമര്‍പ്പിക്കും. കരകൗശല ഉല്‍പ്പന്നങ്ങള്‍ക്ക് വിപണന സൗകര്യം ഒരുക്കുന്ന കേന്ദ്രമാണിത്. ഈ കേന്ദ്രത്തിലെ സൗകര്യങ്ങള്‍ പ്രധാനമന്ത്രി വീക്ഷിക്കും. മഹാനാമാ എക്‌സ്പ്രസ്സിന് പ്രധാനമന്ത്രി വീഡിയോ ലിങ്കിലൂടെ പ്രധാനമന്ത്രി പച്ചക്കൊടി കാട്ടും. വാരാണസിയെ ഗുജറാത്തിലെ സൂറത്തും, വഡോദരയുമായി ബന്ധിപ്പിക്കുന്ന ട്രെയിനാണിത്. അതെ വേദിയില്‍ വച്ച് തന്നെ പ്രധാനമന്ത്രി വാരാണസി നഗരത്തിലെ വിവിധ വികസന പ്രവര്‍ത്തനങ്ങള്‍ നാടിന് സമര്‍പ്പിക്കുകയും മറ്റ് ചില പദ്ധതികള്‍ക്ക് തറക്കല്ലിടുകയും ചെയ്യും. ഉത്കര്‍ഷ് ബാങ്കിന്റെ ബാങ്കിംഗ് സേവനങ്ങള്‍ പ്രധാനമന്ത്രി ഉദ്ഘാടനം ചെയ്യും. ബാങ്കിന്റെ ആസ്ഥാന മന്ദിരത്തിന് തറക്കല്ലിട്ടു കൊണ്ടുള്ള ഫലകവും പ്രധാനമന്ത്രി അനാവരണം ചെയ്യും. മൈക്രോ ഫിനാന്‍സിലാണ് ഉത്കര്‍ഷ് ബാങ്ക് വൈദഗ്ദ്ധ്യം നേടിയിട്ടുള്ളത്. വാരാണസിയിലെ ജനങ്ങള്‍ക്കുള്ള ജല ആബുലന്‍സ് സേവനവും, ജല ശവ വാഹന സേവനവും പ്രധാനമന്ത്രി വീഡിയോ ലിങ്കിലൂടെ സമര്‍പ്പിക്കും. നാളെ വൈകിട്ട് പ്രധാനമന്ത്രി വാരാണസിലെ ചരിത്ര പ്രസിദ്ധമായ തുളസി മാനസ ക്ഷേത്രം സന്ദര്‍ശിക്കും. രാമായണത്തെ കുറിച്ചുള്ള ഒരു തപാല്‍ സ്റ്റാമ്പ് അദ്ദേഹം പ്രകാശനം ചെയ്യും. പിന്നീട് അദ്ദേഹം നഗരത്തിലെ ദുര്‍ഗാ മാതാ ക്ഷേത്രം സന്ദര്‍ശിക്കും. 23-ാം തീയതി ശനിയാഴ്ച പ്രധാനമന്ത്രി ഷഹന്‍ഷാപൂര്‍ ഗ്രാമത്തിലെ ശുചിത്വ പരിപാടിയില്‍ സംബന്ധിക്കും. ഒരു പശുധന്‍ ആരോഗ്യമേളയിലും അദ്ദേഹം സംബന്ധിക്കും. പ്രധാനമന്ത്രി ആവാസ് യോജന (ഗ്രാമ, നഗര) യുടെ ഗുണഭോക്താക്കള്‍ക്കുള്ള സര്‍ട്ടിഫിക്കറ്റുകളുടെ വിതരണം നിര്‍വ്വഹിക്കുന്ന പ്രധാനമന്ത്രി സദസിനെ അഭിസംബോധനയും ചെയ്യും.
ഹാസ്യസാഹിത്യകാരനും നാടകകൃത്തുമായ താരക് മേത്തയുടെ നിര്യാണത്തില്‍ പ്രധാനമന്ത്രിയുടെ അനുശോചനം

പ്രമുഖ കോളമിസ്റ്റും, ഹാസ്യസാഹിത്യകാരനും നാടകകൃത്തുമായ താരക് മേത്തയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. തന്റെ ജീവിതത്തിലുടനീളം അദ്ദേഹം ഹാസ്യസാഹിത്യത്തെ ഒപ്പം കൊണ്ട് നടന്നിരുന്നുവെന്ന് പ്രധാനമന്ത്രി അനുസ്മരിച്ചു. നിരവധി തവണ അദ്ദേഹവുമായി കൂടിക്കാഴ്ച നടത്താന്‍ തനിക്ക് അവസരം ലഭിച്ചിട്ടുണ്ടെന്ന് പറഞ്ഞ പ്രധാനമന്ത്രി, താരക് മേത്തയുടെ രചനകളില്‍ ഭാരതത്തിന്റെ നാനാത്വത്തിലെ ഏകത്വം ദൃശ്യമായിരുന്നുവെന്ന് ചൂണ്ടിക്കാട്ടി.
സര്‍ദാര്‍ വല്ലഭഭായ് പട്ടേലിന് പ്രധാനമന്ത്രി ശ്രദ്ധാഞ്ജലി അര്‍പ്പിച്ചു

സര്‍ദാര്‍ വല്ലഭഭായ് പട്ടേലിന് അദ്ദേഹത്തിന്റെ ജന്മദിനത്തില്‍ പ്രധാനമന്ത്രി ശ്രദ്ധാഞ്ജലി അര്‍പ്പിച്ചു. ”സര്‍ദാര്‍ വല്ലഭഭായ് പട്ടേലിന് അദ്ദേഹത്തിന്റെ ജന്മദിനത്തില്‍ ശ്രദ്ധാഞ്ജലി അര്‍പ്പിക്കുന്നു. സ്വാതന്ത്ര്യ സമരത്തില്‍ അദ്ദേഹം വഹിച്ച പങ്കിനും, നിര്‍ണ്ണായക നേതൃത്വത്തിനും ഇന്ത്യ അദ്ദേഹത്തോട് കടപ്പെട്ടിരിക്കുന്നു”, പ്രധാനമന്ത്രി പറഞ്ഞു.
രാജ്യതലസ്ഥാനത്ത് ലോകോത്തര നിലവാരമുള്ള നൂതന കണ്വെ ന്ഷ ന്‍ സെന്ററിനു ഭൂമി അനുവദിച്ചു

ന്യൂഡെല്ഹിെയിലെ ദ്വാരകയില്‍ ലോകോത്തര നിലവാരമുള്ള നൂതന കണ്വെപന്ഷനന്‍ സെന്റര്‍ ആരംഭിക്കുന്നതിന് കേന്ദ്ര ഇന്ഡഡസ്ട്രിയല്‍ പോളിസി ആന്ഡ്ത പ്രമോഷന്‍ വകുപ്പി(ഡി.ഐ.പി.പി.)ന് 89.72 ഹെക്ടര്‍ ഭൂമി കൈമാറുന്നതിനു പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്കിദ. കേവലം ഒരു രൂപയ്ക്കു ഭൂമി കൈമാറാനും ആറാഴ്ചയ്ക്കകം നടപടിക്രമങ്ങള്‍ പൂര്ത്തി യാക്കാനും നിര്ദേനശിച്ചു. കൈമാറ്റം ചെയ്യപ്പെടുന്ന ഭൂമിയുടെ ഉടമസ്ഥാവകാശം ഇന്ഡങസ്ട്രിയല്‍ പോളിസി ആന്ഡ്ര പ്രമോഷന്‍ വകുപ്പിനായിരിക്കും. പ്രദര്ശംന ഹാളുകള്‍, കണ്വെഡന്ഷരന്‍ സെന്ററുകള്‍, ഓഡിറ്റോറിയങ്ങള്‍, വിവാഹങ്ങളും പരിപാടികളും നടത്താനുള്ള ഹാളുകള്‍, ഹോട്ടലുകള്‍, ഭക്ഷ്യവസ്തുക്കളുടെ വില്പ‍നകേന്ദ്രങ്ങള്‍ തുടങ്ങിയ സൗകര്യങ്ങളോടുകൂടിയ എക്‌സിബിഷന്‍-കം-കണ്വെളന്ഷനന്‍ സെന്ററാണു നിര്മി്ക്കുക. പ്രാരംഭച്ചെലവുകള്‍ പദ്ധതിക്കായുള്ള വിഹിതമായി കേന്ദ്രഗവണ്മെങന്റ് വഹിക്കും. പദ്ധതിക്കു രൂപകല്പ ന നല്കു>ന്നതിനും സുതാര്യമായും മല്സകരാധിഷ്ഠിതമായും മുന്നോട്ടുകൊണ്ടുപോകുന്നതിനുമായി ഇന്ഡതസ്ട്രിയല്‍ പോളിസി ആന്ഡ്ു പ്രമോഷന്‍ വകുപ്പ്, നഗരവികസനമന്ത്രാലയം, എക്‌സ്‌പെന്ഡി ച്ചര്‍ വകുപ്പ്, സാമ്പത്തികകാര്യ വകുപ്പ് എന്നിവയുടെ സെക്രട്ടറിമാരും നീതി ആയോഗ് സി.ഇ.ഒയും ഉള്പ്പെ ടുന്ന കമ്മിറ്റിക്കും മന്ത്രിസഭ അംഗീകാരം നല്കിയ. പൊതു-സ്വകാര്യ പങ്കാളിത്തത്തോടെയായിരിക്കും പദ്ധതി നടപ്പാക്കുക. വിവിധ ആവശ്യങ്ങള്ക്കാ യി സ്വകാര്യ സംരംഭകര്ക്കു ഭൂമി പാട്ടത്തിനു നല്കാപന്‍ ഡി.ഐ.പി.പിക്ക് അനുമതി നല്കിം. കേന്ദ്രം യാഥാര്ഥ്യകമാകുന്നതോടെ 2021 ആകുമ്പോഴേക്കും ഏഷ്യയില്‍ നടക്കുന്ന എക്‌സിബിഷനും കണ്വെരന്ഷ നും പോലുള്ള പരിപാടികളില്‍ 15 ശതമാനം വര്ധ നയുണ്ടാകുമെന്നാണു പ്രതീക്ഷിക്കുന്നത്. പ്രതിവര്ഷംണ 100 രാജ്യാന്തര, പ്രാദേശിക പ്രദര്ശഭനങ്ങള്‍ അധികമായുണ്ടാകുമെന്നും കണക്കാക്കപ്പെടുന്നു. പദ്ധതിയുടെ രണ്ടാം ഘട്ടം പൂര്ത്തി യാകുന്നതോടെ ഓരോ വര്ഷടവും രണ്ടു ലക്ഷം കോടി രൂപയുടെ പ്രവര്ത്തടനങ്ങള്‍ നടക്കും. പ്രത്യക്ഷവും പരോക്ഷവുമായി അഞ്ചു ലക്ഷം തൊഴിലവസരങ്ങള്‍ സൃഷ്ടിക്കപ്പെടും.
തബല ആചാര്യന്‍ പണ്ഡിറ്റ് ലാല്‍ച്ചു മഹാരാജിന്റെ നിര്യാണത്തില്‍ പ്രധാനമന്ത്രിയുടെ അനുശോചനം

തബല ആചാര്യന്‍ പണ്ഡിറ്റ് ലാല്‍ച്ചു മഹാരാജിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ”പണ്ഡിറ്റ് ലാല്‍ച്ചു മഹാരാജിന്റെ വിയോഗം ഇന്ത്യന്‍ ക്ലാസിക്കല്‍ സംഗീത ലോകത്തിന് കനത്ത നഷ്ടമാണ്. അദ്ദേഹം ഏറെ ആരാധിക്കപ്പെട്ട സംഗീതാചാര്യനാണ്. എന്റെ അനുശോചനങ്ങള്‍”. പ്രധാനമന്ത്രി പറഞ്ഞു.
പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം താഴെപ്പറയുന്ന കാര്യങ്ങള്‍ക്ക് അനുമതി നല്‍കി.

1. 1860ലെ സൊസൈറ്റീസ് രജിസ്‌ട്രേഷന്‍ ആക്റ്റ്പ്രകാരം ബെര്‍ഹാംപൂര്‍ സൊസൈറ്റിക്ക് ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് സയന്‍സ് എജുക്കേഷന്‍ ആന്റ് റിസര്‍ച്ച്(ഐഐഎസ്ഇആര്‍) സ്ഥാപിക്കുന്നതിന് മുന്‍കാല പ്രാബല്യത്തോടെ അനുമതി. 2. തുടക്കത്തിലെ മൂന്നു വര്‍ഷം (2016-19) 152.79 കോടിരൂപ പ്രവര്‍ത്തനച്ചെലവ് വരുന്ന ഐഐഎസ്ഇആര്‍,ബെര്‍ഹാംപൂര്‍ 2016-17 വര്‍ഷം മുതല്‍ താല്‍ക്കാലികാടിസ്ഥാനത്തില്‍ സ്ഥാപിച്ച് പ്രവര്‍ത്തിക്കുന്നതിനും 2016-17 അധ്യയന പ്രവര്‍ത്തനങ്ങള്‍ 2016 ആഗസ്റ്റ് ഒന്നു മുതല്‍ ആരംഭിക്കുന്നതിനും മുന്‍കാല പ്രാബല്യം. 3. ഒഡീഷ സംസ്ഥാന സര്‍ക്കാരില്‍ നിന്ന് സൗജന്യമായി ഭൂമി സ്വീകരിക്കാം. 4. 80,000 രൂപ ( നിശ്ചിതം) ശമ്പള നിരക്കില്‍ ഇന്‍സ്റ്റിറ്റ്യൂട്ട് ഡയറക്ടറുടെ തസ്തിക സൃഷ്ടിക്കുകയും; 5. നാഷണല്‍ ഇന്‍സ്റ്റിറ്റ്യൂട്ട്‌സ് ഓഫ് ടെക്‌നോളജി,സയന്‍സ് എജുക്കേഷന്‍ ആന്റ് റിസര്‍ച്ചിന്റെ (എന്‍ഐടിഎസ്ഇആര്‍) ആക്റ്റ് 2017( 2017ല്‍ ഒമ്പതാമത്തേത് ) രണ്ടാം പട്ടികയില്‍ തിരുപ്പതി ഐഐഎസ്ഇആര്‍,ബെര്‍ഹാംപൂര്‍ നാഷണല്‍ ഇന്‍സ്റ്റിറ്റ്യൂട്ട് ഓഫ് ടെക്‌നോളജിയെ ഉള്‍പ്പെടുത്തുന്നതിന്,സയന്‍സ് എജുക്കേഷന്‍ ആന്റ് റിസര്‍ച്ച് (രണ്ടാം ഭേദഗതി) ബില്‍, 2016 (അനുബന്ധം 3) എന്ന പേരില്‍ ഒരു ബില്‍ പാര്‍ലമെന്റില്‍ അവതരിപ്പിക്കാനും അതില്‍ മതിയായ മാറ്റങ്ങളും പരിഷ്‌കരണങ്ങളും ഉള്‍പ്പെടുത്തി കരട് തയ്യാറാക്കുന്നതിന് നിയമവകുപ്പിനു വിടുകയും ചെയ്യാന്‍.
ജി.എസ് . ടി  കൗൺസിലും  അതിന്റെ  സെക്രട്ടേറിയേറ്റും  രൂപീകരിക്കുന്നതിന് കേന്ദ്രമന്ത്രിസഭയുടെ  അനുമതി

ജി.എസ് . ടി കൗൺസിലും അതിന്റെ സെക്രട്ടേറിയേറ്റും രൂപീകരിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭാ യോഗം താഴെ പറയുന്ന വിശദാംശങ്ങൾ പ്രകാരം അനുമതി നൽകി : (എ ) ഭരണഘടനയുടെ ഭേദഗതി ചെയ്ത 279 എ പ്രകാരം ജി.എസ് . ടി കൗൺസിൽ രൂപികരിക്കും; (ബി) ന്യൂ ഡൽഹി ആസ്സ്ഥാനമായി ജി.എസ് . ടി കൗൺസിൽ സെക്രട്ടേറിയേറ്റ് രൂപികരിക്കും; (സി) ജി.എസ് . ടി കൗൺസിലിന്റെ എക്സ്-ഒഫീഷ്യയോ സെക്ര ട്ടറിയായി റെവന്യൂ സെക്രട്ടറിയെ നിയമിക്കും ; (ഡി) ജി.എസ് . ടി കൗൺസിലിന്റെ എല്ലാ നടപടിക്രമങ്ങളിലും കേന്ദ്ര എക്സൈസ് , കസ്റ്റംസ് ബോർഡ് ചെയർപേഴ്സണെ വോട്ടവകാശമില്ലാത്ത സ്ഥിരം ക്ഷണിതാവാക്കും ; (ഇ) ജി.എസ് . ടി കൗൺസിൽ സെക്രട്ടറിയേറ്റിൽ ഒരു അഡിഷണൽ സെക്രട്ടറിയുടെയും (കേന്ദ്ര ഗവൺമെന്റിലെ അഡിഷണൽ സെക്ര ട്ടറിയുടേതിന് തത്തുല്യമായ ) നാല് കമ്മീഷണ ർമാരുടെയും (കേന്ദ്ര ഗവൺമെന്റിലെ ജോയിന്റ് സെക്രട്ടറിയുടേതിന് തത്തുല്യമായ ) അധിക തസ്തികകൾ കൂടി സൃഷ്ടിക്കും ; ജി.എസ് . ടി കൗൺസിലിന്റെയും, സെക്രട്ടേറിയേറ്റിന്റേയും ആവർത്തനസ്വഭാവമുള്ളതും അല്ലാത്തതുമായ ചെലവുകൾക്കായി മതിയായ ഫണ്ട് അനുവദിക്കാനും കേന്ദ്ര മന്ത്രിസഭാ തീരുമാനിച്ചു. ഇതിനുള്ള മുഴുവൻ ചെലവും കേന്ദ്ര ഗവൺമെന്റ് വഹിക്കും. കേന്ദ്ര സംസ്ഥാന ഗവൺമെന്റുകളിൽ നിന്ന് ഡെപ്യൂട്ടേഷനിൽ വരുന്ന ഓഫീസറൻമാരായിരിക്കും ജി.എസ് . ടി കൗൺസിൽ സെ ക്രാട്ടേറിയറ്റിന്റെ ചുമതല വഹിക്കുക. ജി.എസ് . ടി നടപ്പിലാക്കുന്നതിലേയ്ക്കായി ഇത് വരെ കൈക്കൊണ്ട നടപടികൾ നിശ്ചിത സമയക്രമത്തിന് മുന്നെയാണ്. ജി.എസ് . ടി കൗൺസിലിന്റെ ആദ്യ യോഗം 2016 സെപ്തംബര് 22 ,23 തീയതികളിൽ ന്യൂ ഡൽഹിയിൽ വിളിച്ചു ചേർക്കാനും ധനകാര്യ മന്ത്രി തീരുമാനിച്ചിട്ടുണ്ട്.